**7**

V zvezi s 111. členom Zakona o skupnih temeljih sistema plač v javnem sektorju (Uradni list RS, št. 95/24), 2. členom Pravilnika o merilih za ugotavljanje redne delovne uspešnosti direktorjev pravnih oseb javnega prava s področja kulture (Uradni list RS, št. 7/09, 33/10, 50/17 in 111/21) in na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_\_ sprejel

**S K L E P**

**o** **določitvi ocen delovne uspešnosti direktorice**

**javnega zavoda Kulturni dom Nova Gorica za leta od 2006 do 2013**

1.

Direktorici Javnega zavoda Kulturni dom Nova Gorica Pavli Jarc se določi ocena delovne uspešnosti:

* za leto 2006 odlično,
* za leto 2007 odlično,
* za leto 2008 odlično,
* za leto 2009 odlično,
* za leto 2010 odlično,
* za leto 2011 odlično,
* za leto 2012 odlično,
* za leto 2013 odlično.

 2.

Ta sklep velja takoj.

Številka: 610-25/2023

Nova Gorica, dne Samo Turel

 ŽUPAN



Številka: 610-25/2023-67

Nova Gorica, dne 8. januarja 2025

O B R A Z L O Ž I T E V

**1. Pravni temelj**

Pravni temelji za sprejem Sklepa o določitvi ocen delovne uspešnosti direktorice Javnega zavoda Kulturni dom Nova Gorica za vsako posamezno leto od 2006 do 2013:

* *Zakon o skupnih temeljih sistema plač v javnem sektorju* (Uradni list RS, št. 95/24, v nadaljevanju ZSTSPJS) v 111. členu določa, da javnim uslužbencem plačne skupine B, ki so nastopili mandat pred začetkom uporabe tega zakona in jim preneha mandat po začetku uporabe tega zakona, se za obdobje do začetka uporabe tega zakona določi število plačnih razredov napredovanj na novem delovnem mestu v skladu z določbami ZSPJS in 9. členom Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09, 22/19 in 121/21). Za določitev plače na novem delovnem mestu, ki ga zasedejo po prenehanju mandata se upošteva tudi obdobje mandata pred začetkom uporabe tega zakona, ki ni bilo upoštevano pri določitvi števila napredovanj;
* *Uredba o napredovanju javnih uslužbencev v plačne razrede* (Uradni list RS, št. 51/08, 91/08, 113/09, 22/19, 121/21 in 95/24 – ZSTSPJS v nadaljevanju: Uredba) v 9. členu določa da se javnemu uslužbencu iz plačne skupine B (v nadaljnjem besedilu: direktor) ob prenehanju mandata ob razporeditvi na novo delovno mesto upošteva število napredovanj, ki bi jih lahko dosegel, če bi na tem delovnem mestu napredoval vsaka tri leta;
* *Pravilnik o merilih za ugotavljanje delovne uspešnosti direktorjev s področja kulture* (Uradni list RS, št. 28/06, 114/06, 43/07), ki v 2. členu določa, da višino dela plače za redno delovno uspešnost direktorja določi s sklepom organ, pristojen za imenovanje direktorja, na podlagi meril iz pravilnika,
* *Pravilnik o merilih za ugotavljanje redne delovne uspešnosti direktorjev pravnih* *oseb javnega prava s področja kulture* (Uradni list RS, št. 7/09, 33/10, 50/17, 111/21 in 95/24 - ZSTSPJS; v nadaljevanju: Pravilnik), ki v 2. členu določa, da višino dela plače za redno delovno uspešnost direktorja določi s sklepom organ, pristojen za imenovanje direktorja, na podlagi meril iz pravilnika;
* *Statut Mestne občine Nova Gorica* (Uradni list RS, št. 13/12, 18/17 in 18/19), ki v 19. členu določa, da mestni svet odloča o zadevah, ki jih določa zakon.

**2. Razlogi in cilji, zaradi katerih je sklep potreben**

Javni uslužbenci, ki zasedajo delovna mesta direktorjev zavodov s področja kulture se ocenjujejo na podlagi Pravilnika o merilih za ugotavljanje delovne uspešnosti direktorjev s

področja kulture (Uradni list RS, št. 28/06, 114/06, 43/07) in Pravilnika o merilih za ugotavljanje redne delovne uspešnosti direktorjev pravnih oseb javnega prava s področja

kulture.

Ker je bilo ugotovljeno, da direktorica Pavla Jarc ni bila ocenjena za časovno obdobje od leta 2006 do leta 2013, je na podlagi merljivih kazalnikov iz navedenih pravilnikov potrebno določiti ocene, na podlagi podatkov, ki so dostopni ter tudi dokazljivi v letnih poročilih in drugih dostopnih dokumentih za navedeno časovno obdobje.

Javna uslužbenka Pavla Jarc bo po izteku mandata v. d. direktorice razporejena na delovno mesto Vodja galerije za nedoločen čas, pri čemer se ji bo plača določila na način, kot izhaja iz prvega odstavka 9. člena Uredbe, in ker za navedena leta ni bila ocenjena, jo je mestni svet dolžan oceniti, na predlog sveta zavoda, ki razpolaga z vsemi relevantnimi podatki, na podlagi katerih se ocena za pretekla obdobja, ko javna uslužbenka ni bila ocenjena, lahko izvede.

1. **Določitev ocene delovne uspe­šnosti direktorice za vsako posamezno leto od 2006 do 2013**

Redna delovno uspešnost, skladno z določbo drugega odstavka 9. člena Uredbe, predstavlja osnovo za določitev ocene delovne uspešnosti za posamezno leto.

Višino dela plače za redno delovno uspešnost direktorja določi s sklepom organ, pristojen za imenovanje direktorja, na podlagi meril iz pravilnikov in v skladu s proračunskimi možnostmi. Predlog za določitev plače za redno delovno uspešnost poda organu iz prejšnjega odstavka svet pravne osebe javnega prava.

Javni zavod Kulturni dom Nova Gorica je 1. 7. 2024 Mestni občini Nova Gorica posredoval sklepe o predlogu za določitev dela plače za redno delovno uspešnost direktorice javnega zavoda Kulturni dom Nova Gorica za obdobje od 2006 do 2013, ki jih je sprejel svet zavoda na 14. redni seji sveta zavoda dne 23. 5. 2024 ter ustanoviteljico zaprosil za izdajo ustreznih sklepov.

Redna delovno uspešnost se direktorici ne izplača, temveč predstavlja zgolj osnovo za določitev ocene delovne uspešnosti za posamezno leto.

Redna delovna uspešnost se določi na podlagi meril iz Pravilnika o merilih za ugotavljanje delovne uspešnosti direktorjev s področja kulture (Uradni list RS, št. 28/06, 114/06, 43/07) in Pravilnika o merilih za ugotavljanje redne delovne uspešnosti direktorjev pravnih oseb javnega prava s področja kulture (Uradni list RS, št. 7/09, 33/10, 50/17, 111/21 in 95/24 - ZSTSPJS).

DOLOČITEV REDNE DELOVNE USPEŠNOSTI IN OCENE DIREKTORICE ZA OBDOBJE 2006 – 2013:

1. Za leto 2006: redna delovna uspešnost direktorice za leto 2006 je bila na podlagi meril iz Pravilnika, ob upoštevanju letnega poročila zavoda za leto 2006, ovrednotena v skupni višini 80 odstotnih točk, kar po 9. členu Uredbe predstavlja oceno odlično (Priloga 1).
2. Za leto 2007: redna delovna uspešnost direktorice za leto 2007 je bila na podlagi meril iz Pravilnika, ob upoštevanju letnega poročila zavoda za leto 2007, ovrednotena v skupni višini 90 odstotnih točk, kar po 9. členu Uredbe predstavlja oceno odlično (Priloga 2).
3. Za leto 2008: redna delovna uspešnost direktorice za leto 2008 je bila na podlagi meril iz Pravilnika, ob upoštevanju letnega poročila zavoda za leto 2008, ovrednotena v skupni višini 90 odstotnih točk, kar po 9. členu Uredbe predstavlja oceno odlično (Priloga 3).
4. Za leto 2009: redna delovna uspešnost direktorice za leto 2009 je bila na podlagi meril iz Pravilnika, ob upoštevanju letnega poročila zavoda za leto 2009, ovrednotena v skupni višini 77 odstotnih točk, kar po 9. členu Uredbe predstavlja oceno odlično (Priloga 4).
5. Za leto 2010: redna delovna uspešnost direktorice za leto 2010 je bila na podlagi meril iz Pravilnika, ob upoštevanju letnega poročila zavoda za leto 2010, ovrednotena v skupni višini 77 odstotnih točk, kar po 9. členu Uredbe predstavlja oceno odlično (Priloga 5).
6. Za leto 2011: redna delovna uspešnost direktorice za leto 2011 je bila na podlagi meril iz Pravilnika, ob upoštevanju letnega poročila zavoda za leto 2011, ovrednotena v skupni višini 97 odstotnih točk, kar po 9. členu Uredbe predstavlja oceno odlično (Priloga 6).
7. Za leto 2012: redna delovna uspešnost direktorice za leto 2012 je bila na podlagi meril iz Pravilnika, ob upoštevanju letnega poročila zavoda za leto 2012, ovrednotena v skupni višini 87 odstotnih točk, kar po 9. členu Uredbe predstavlja oceno odlično (Priloga 7).
8. Za leto 2013: redna delovna uspešnost direktorice za leto 2013 je bila na podlagi meril iz Pravilnika, ob upoštevanju letnega poročila zavoda za leto 2013, ovrednotena v skupni višini 100 odstotnih točk, kar po 9. členu Uredbe predstavlja oceno odlično (Priloga 8).

Sprejetje predlaganega sklepa o določitvi ocen delovne uspešnosti direktorice za leta od 2006 do 2013 ne povečuje izdatkov proračuna Mestne občine Nova Gorica, omogoča pa izvedbo simulacije preverjanja izpolnjevanja pogojev za napredovanje ob razporeditvi na novo delovno mesto .

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

Samo Turel

 ŽUPAN

Pripravili:

Majda Petejan

višja svetovalka za družbene dejavnosti

mag. Marinka Saksida

vodja Oddelka za družbene dejavnosti

Priloge:

* Priloga 1: Sklep sveta zavoda z dne 24. 5. 2024 – redna delovna uspešnost direktorice za leto 2006
* Priloga 2: Sklep sveta zavoda z dne 24. 5. 2024 – redna delovna uspešnost direktorice za leto 2007
* Priloga 3: Sklep sveta zavoda z dne 24. 5. 2024 – redna delovna uspešnost direktorice za leto 2008
* Priloga 4: Sklep sveta zavoda z dne 24. 5. 2024 – redna delovna uspešnost direktorice za leto 2009
* Priloga 5: Sklep sveta zavoda z dne 24. 5. 2024 – redna delovna uspešnost direktorice za leto 2010
* Priloga 6: Sklep sveta zavoda z dne 24. 5. 2024 – redna delovna uspešnost direktorice za leto 2011
* Priloga 7: Sklep sveta zavoda z dne 24. 5. 2024 – redna delovna uspešnost direktorice za leto 2012
* Priloga 8: Sklep sveta zavoda z dne 24. 5. 2024 – redna delovna uspešnost direktorice za leto 2013.